CELEX: 32021D2181
Language: sk
Date: 2021-12-09 00:00:00
Title: Rozhodnutie Rady (SZBP) 2021/2181 z 9. decembra 2021, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike

10.12.2021   
               
               
                  SK
               
               
                  Úradný vestník Európskej únie
               
               
                  L 443/75
               
            
         ROZHODNUTIE RADY (SZBP) 2021/2181
         z 9. decembra 2021,
         ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 20. decembra 2010 prijala rozhodnutie 2010/788/SZBP (1) o reštriktívnych opatreniach voči Konžskej demokratickej republike (ďalej len „KDR“).
                  
               
                     (2)
                  
                  
                     Rada 12. decembra 2016 prijala rozhodnutie (SZBP) 2016/2231 (2) v reakcii na obštrukcie volebného procesu a súvisiace porušovanie ľudských práv v KDR. Rozhodnutím (SZBP) 2016/2231 bolo zmenené rozhodnutie 2010/788/SZBP a v článku 3 ods. 2 rozhodnutia 2010/788/SZBP boli zavedené autonómne reštriktívne opatrenia.
                  
               
                     (3)
                  
                  
                     Na základe preskúmania reštriktívnych opatrení stanovených v článku 3 ods. 2 rozhodnutia 2010/788/SZBP a vzhľadom na pokračujúce porušovanie ľudských práv v KDR by sa platnosť uvedených opatrení mala obnoviť do 12. decembra 2022 a zo zoznamu v prílohe II k uvedenému rozhodnutiu by sa mala vypustiť jedna osoba.
                  
               
                     (4)
                  
                  
                     Názov rozhodnutia 2010/788/SZBP a dôvody zaradenia na zoznam týkajúce sa určitých osôb uvedených v prílohe II k rozhodnutiu 2010/788/SZBP by sa mali zmeniť.
                  
               
                     (5)
                  
                  
                     Rozhodnutie 2010/788/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2010/788/SZBP sa mení takto:
            
                        1.
                     
                     
                        Názov sa nahrádza takto:
                        „Rozhodnutie Rady 2010/788/SZBP z 20. decembra 2010 o reštriktívnych opatreniach s ohľadom na situáciu v Konžskej demokratickej republike“.
                     
                  
                        2.
                     
                     
                        V článku 9 sa odsek 2 nahrádza takto:
                        
                           „2.   Opatrenia uvedené v článku 3 ods. 2 sa uplatňujú do 12. decembra 2022. Ak Rada dospeje k záveru, že ich ciele neboli dosiahnuté, podľa potreby sa obnovia alebo zmenia.“
                        
                     
                  
                        3.
                     
                     
                        Zoznam uvedený v prílohe II k rozhodnutiu 2010/788/SZBP sa nahrádza zoznamom uvedeným v prílohe k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 9. decembra 2021
            
               
                  Za Radu
               
               
                  predseda
               
               A. HOJS
            
         
         
            (1)  Rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 21.12.2010, s. 30).
         
            (2)  Rozhodnutie Rady (SZBP) 2016/2231 z 12. decembra 2016, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike (Ú. v. EÚ L 336I, 12.12.2016, s. 7).
      
      
         
            PRÍLOHA
            
               
                  
                     „PRÍLOHA II
                     ZOZNAM OSÔB A SUBJEKTOV PODĽA ČLÁNKU 3 ODS. 2
                     A.   Osoby
                     
                                  
                              
                              
                                 Meno
                              
                              
                                 Informácie o totožnosti
                              
                              
                                 Dôvody zaradenia na zoznam
                              
                              
                                 Dátum zaradenia na zoznam
                              
                           
                                 1
                              
                              
                                 Ilunga KAMPETE
                              
                              
                                 alias Gaston Hughes Ilunga Kampete; Hugues Raston Ilunga Kampete
                                 Dátum narodenia: 24. 11. 1964
                                 Miesto narodenia: Lubumbashi, KDR
                                 Štátna príslušnosť: KDR
                                 Vojenské identifikačné číslo: 1-64-86-22311-29
                                 Adresa: 69, avenue Nyangwile, Kinsuka Mimosas, Kinshasa/Ngaliema, KDR
                                 Pohlavie: Muž
                              
                              
                                 Ilunga Kampete bol ako veliteľ jednotiek Republikánskej gardy (GR) do apríla 2020 zodpovedný za nasadenie jednotiek GR do akcie a za ich účasť na neprimeranom použití sily a násilných represiách v septembri 2016 v Kinshase.
                                 Bol tiež zodpovedný za represie a porušovanie ľudských práv, ktorých sa dopustili príslušníci GR, napríklad za násilné potlačenie opozičného zhromaždenia v Lubumbashi v decembri 2018.
                                 Od júla 2020 ostáva vysokopostaveným vojakom ako generálporučík konžských ozbrojených síl (FARDC) a veliteľ vojenskej základne Kitona v provincii Kongo Central. Vzhľadom na svoje funkcie je zodpovedný za porušovanie ľudských práv, ktorého sa v poslednom období dopustili FARDC.
                                 Ilunga Kampete bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                              
                              
                                 12. 12. 2016
                              
                           
                                 2
                              
                              
                                 Gabriel AMISI KUMBA
                              
                              
                                 alias Gabriel Amisi Nkumba; „Tango Fort“; „Tango Four“
                                 Dátum narodenia: 28. 5. 1964
                                 Miesto narodenia: Malela, KDR
                                 Štátna príslušnosť: KDR
                                 Vojenské identifikačné číslo: 1-64-87-77512-30
                                 Adresa: 22, avenue Mbenseke, Ma Campagne, Kinshasa/Ngaliema, KDR
                                 Pohlavie: Muž
                              
                              
                                 Bývalý veliteľ prvej obrannej zóny konžských ozbrojených síl (FARDC), ktoré sa zúčastnili na neprimeranom použití sily a násilných represiách v septembri 2016 v Kinshase.
                                 Ako zástupca náčelníka štábu FARDC zodpovedný za operácie a spravodajstvo od júla 2018 do júla 2020 a vzhľadom na svoje vysoké postavenie generálneho inšpektora FARDC od júla 2020 nesie zodpovednosť za nedávne porušovanie ľudských práv zo strany FARDC.
                                 Gabriel Amisi Kumba bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                              
                              
                                 12. 12. 2016
                              
                           
                                 3
                              
                              
                                 Ferdinand ILUNGA LUYOYO
                              
                              
                                 Dátum narodenia: 8. 3. 1973
                                 Miesto narodenia: Lubumbashi, KDR
                                 Štátna príslušnosť: KDR
                                 Číslo cestovného pasu KDR: OB0260335 (platný od 15. 4. 2011 do 14. 4. 2016)
                                 Adresa: 2, avenue des Orangers, Kinshasa/Gombe, KDR
                                 Pohlavie: Muž
                              
                              
                                 Ako veliteľ poriadkovej jednotky Légion Nationale d’Intervention konžskej štátnej polície (PNC) do roku 2017 a ako veliteľ jednotky zodpovednej za ochranu inštitúcií a vysokopostavených činiteľov v rámci PNC do decembra 2019 bol Ferdinand Ilunga Luyoyo zodpovedný za neprimerané použitie sily a násilné represie v septembri 2016 v Kinshase a nesie zodpovednosť za následné porušovanie ľudských práv, ktorého sa dopustila PNC.
                                 Ferdinand Ilunga Luyoyo bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 Ferdinand Ilunga Luyoyo si ponechal hodnosť generála a ostáva v KDR aktívny vo verejnom živote.
                              
                              
                                 12. 12. 2016
                              
                           
                                 4
                              
                              
                                 Célestin KANYAMA
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; „Esprit de mort“
                                 Dátum narodenia: 4. 10. 1960
                                 Miesto narodenia: Kananga, KDR
                                 Štátna príslušnosť: KDR
                                 Číslo cestovného pasu KDR: OB0637580 (platný od 20. 5. 2014 do 19. 5. 2019)
                                 Schengenské vízum číslo 011518403, vydané 2. 7. 2016
                                 Adresa: 56, avenue Usika, Kinshasa/Gombe, KDR
                                 Pohlavie: Muž
                              
                              
                                 Ako komisár konžskej štátnej polície (PNC) bol Célestin Kanyama zodpovedný za neprimerané použitie sily a násilné represie v septembri 2016 v Kinshase.
                                 Célestin Kanyama bol v júli 2017 vymenovaný za generálneho riaditeľa výcvikových škôl PNC.
                                 Príslušníci polície v októbri 2018, keď vykonával uvedenú funkciu, zastrašovali novinárov a pozbavovali ich slobody po uverejnení série článkov o zneužívaní prídelov policajných kadetov. Célestin Kanyama zohral úlohu v uvedených udalostiach.
                                 Vzhľadom na svoju pozíciu vysokého predstaviteľa PNC, ktorú zastáva dodnes, je zodpovedný za porušovanie ľudských práv, ktorého sa v poslednom období dopustila PNC. Célestin Kanyama bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                              
                              
                                 12. 12. 2016
                              
                           
                                 5
                              
                              
                                 John NUMBI
                              
                              
                                 alias John Numbi Banza Tambo; John Numbi Banza Ntambo; Tambo Numbi
                                 Dátum narodenia: 16. 8. 1962
                                 Miesto narodenia: Jadotville-Likasi-Kolwezi, KDR
                                 Štátna príslušnosť: KDR
                                 Adresa: 5, avenue Oranger, Kinshasa/Gombe, KDR
                                 Pohlavie: Muž
                              
                              
                                 John Numbi bol od júla 2018 do júla 2020 generálnym inšpektorom konžských ozbrojených síl (FARDC). Vzhľadom na svoju úlohu je zodpovedný za porušovanie ľudských práv, ktorého sa dopustili sily FARDC od júla 2018 do júla 2020, napríklad za neprimerané násilie, ktorého sa od júna do júla 2019 dopúšťali jednotky FARDC pod jeho priamym vedením proti osobám vykonávajúcim nezákonnú ťažbu.
                                 John Numbi bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 Do začiatku roku 2021 si John Numbi udržal vplyvné postavenie vo FARDC, najmä v Katange, kde bolo hlásené závažné porušovanie ľudských práv zo strany FARDC.
                                 John Numbi je stále hrozbou pre situáciu v oblasti ľudských práv v KDR, najmä v Katange.
                              
                              
                                 12. 12. 2016
                              
                           
                                 6
                              
                              
                                 Evariste BOSHAB
                              
                              
                                 alias Evariste Boshab Mabub Ma Bileng
                                 Dátum narodenia: 12. 1. 1956
                                 Miesto narodenia: Tete Kalamba, KDR
                                 Štátna príslušnosť: KDR
                                 Číslo diplomatického pasu: DP0000003 (platný od 21. 12. 2015 do 20. 12. 2020)
                                 Platnosť schengenského víza sa skončila 5. 1. 2017
                                 Adresa: 3, avenue du Rail, Kinshasa/Gombe, KDR
                                 Pohlavie: Muž
                              
                              
                                 Ako podpredseda vlády a minister vnútra a bezpečnosti od decembra 2014 do decembra 2016 bol Evariste Boshab oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu uvedeného postavenia bol zodpovedný za zatýkanie aktivistov a členov opozície, ako aj za neprimerané používanie sily, a to aj v období od septembra 2016 do decembra 2016 v reakcii na demonštrácie v Kinshase, ktoré viedli k usmrteniu alebo zraneniu vysokého počtu civilistov bezpečnostnými zložkami.
                                 Evarista Boshab bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 Evarista Boshab sa podieľal aj na zneužití a prehlbovaní krízy v regióne Kasai, kde si zachováva vplyvnú pozíciu, najmä od marca 2019, keď sa stal senátorom Kasai.
                              
                              
                                 29. 5. 2017
                              
                           
                                 7
                              
                              
                                 Alex KANDE MUPOMPA
                              
                              
                                 alias Alexandre Kande Mupomba; Kande-Mupompa
                                 Dátum narodenia: 23. 9. 1950
                                 Miesto narodenia: Kananga, KDR
                                 Štátna príslušnosť: KDR a Belgicko
                                 Číslo cestovného pasu KDR: OP0024910 (platný od 21. 3. 2016 do 20. 3. 2021)
                                 Adresy: Messidorlaan 217/25, 1180 Uccle, Belgicko
                                 1, avenue Bumba, Kinshasa/Ngaliema, KDR
                                 Pohlavie: Muž
                              
                              
                                 Ako guvernér provincie Kasai Central do októbra 2017 bol Alex Kande Mupompa zodpovedný za neprimerané použitie sily, násilné represie a svojvoľné zabíjanie páchané bezpečnostnými silami a konžskej štátnej polície (PNC) v provincii Kasai Central od augusta 2016 vrátane zabíjania na území Dibaya vo februári 2017.
                                 Alex Kande Mupompa bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 Alex Kande Mupompa sa podieľal aj na zneužití a prehlbovaní krízy v regióne Kasai, ktorého zástupcom bol do októbra 2019 a v ktorom si zachováva vplyv prostredníctvom politickej strany Congrès des alliés pour l’action au Congo (CAAC), ktorá je súčasťou vlády provincie Kasai.
                              
                              
                                 29. 5. 2017
                              
                           
                                 8
                              
                              
                                 Éric RUHORIMBERE
                              
                              
                                 alias Eric Ruhorimbere Ruhanga; „Tango Two“; „Tango Deux“
                                 Dátum narodenia: 16. 7. 1969
                                 Miesto narodenia: Minembwe. KDR
                                 Štátna príslušnosť: KDR
                                 Vojenské identifikačné číslo: 1-69-09-51400-64
                                 Číslo cestovného pasu KDR: OB0814241
                                 Adresa: Mbujimayi, Kasai Province, KDR
                                 Pohlavie: Muž
                              
                              
                                 Ako zástupca veliteľa 21. vojenského regiónu od septembra 2014 do júla 2018 bol Éric Ruhorimbere zodpovedný za neprimerané použitie sily a svojvoľné zabíjanie, ktorého sa dopustili konžské ozbrojené sily (FARDC) najmä proti milíciám Nsapu, ako aj ženám a deťom.
                                 Éric Ruhorimbere je od júla 2018 veliteľom operačného sektora Nord Equateur. Vzhľadom na svoju úlohu je zodpovedný za porušovanie ľudských práv, ktorého sa v poslednom období dopustili sily FARDC.
                                 Éric Ruhorimbere bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                              
                              
                                 29. 5. 2017
                              
                           
                                 9
                              
                              
                                 Emmanuel Ramazani SHADARY
                              
                              
                                 alias Emmanuel Ramazani Shadari Mulanda; Shadary
                                 Dátum narodenia: 29. 11. 1960
                                 Miesto narodenia: Kasongo, KDR
                                 Štátna príslušnosť: KDR
                                 Adresa: 28, avenue Ntela, Mont Ngafula, Kinshasa, KDR
                                 Pohlavie: Muž
                              
                              
                                 Ako podpredseda vlády a minister vnútra a bezpečnosti do februára 2018 bol Emmanuel Ramazani Shadary oficiálne zodpovedný za policajné a bezpečnostné zložky a za koordináciu práce guvernérov provincií. Z dôvodu uvedeného postavenia bol zodpovedný za zatýkanie aktivistov a členov opozície, ako aj za použitie neprimeranej sily, ako napríklad násilný zásah proti členom hnutia Bundu Dia Kongo (BDK) v provincii Kongo Central, represie v Kinshase od januára do februára 2017 a neprimerané použitie sily a násilné represie v provinciách Kasai.
                                 Z dôvodu uvedeného postavenia bol preto Emmanuel Ramazani Shadary zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 Emmanuel Ramazani Shadary je od februára 2018 stálym tajomníkom politickej strany Parti du peuple pour la reconstruction et le développement (PPRD), ktorá bola do decembra 2020 hlavnou stranou koalície pod vedením bývalého prezidenta Josepha Kabilu.
                              
                              
                                 29. 5. 2017
                              
                           
                                 10
                              
                              
                                 Kalev MUTONDO
                              
                              
                                 alias Kalev Katanga Mutondo; Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Dátum narodenia: 3. 3. 1957
                                 Štátna príslušnosť: KDR
                                 Číslo cestovného pasu KDR: DB0004470 (platný od 8. 6. 2012 do 7. 6. 2017)
                                 Adresa: 24, avenue Ma Campagne, Kinshasa, KDR
                                 Pohlavie: Muž
                              
                              
                                 Ako riaditeľ Národnej spravodajskej služby (ANR) do februára 2019 bol Kalev Mutondo zapojený do svojvoľného zatýkania, zadržiavania a zneužívania príslušníkov opozície, aktivistov občianskej spoločnosti a iných osôb a nesie za toto konanie zodpovednosť.
                                 Kalev Mutondo bol preto zapojený do plánovania, riadenia alebo páchania činov, ktoré predstavujú závažné porušovanie alebo zneužívanie ľudských práv v KDR.
                                 V máji 2019 podpísal vyhlásenie o svojej minulej aj budúcej lojalite voči Josephovi Kabilovi, ktorému ostáva blízky.
                                 Do začiatku roku 2021 mal Kalev Mutondo v úlohe „politického poradcu“ predsedu vlády KDR výrazný politický vplyv.
                                 Jeho vplyv údajne stále pretrváva v niektorých častiach bezpečnostných síl.
                              
                              
                                 29. 5. 2017
                              
                           B.   Subjekty
                  
               “